text: Cyklist død efter at have påkørt lastbil
  02 juni 2014 kl. 11.55
  En motionscyklist er her til formiddag død efter at have cyklet ind i en parkeret lastbil i Padborg. Det oplyser den vaghavende ved Syd- og Sønderjyllands Politi til TV SYD.
  Cyklisten, en mand, var ude og cykle med en anden motionist, da han på Omfartsvejen overså en parkeret lastbil.
  Politiet fik meldingen klokken 10.42 mandag formiddag.
  Manden ramte lastbilen så uheldigt med hovedet, at lægerne fra den tilkomne lægeambulance kunne erklære ham død på stedet.
  